**ТЕХНИЧЕСКО ЗАДАНИЕ**

**ДОСТАВКА НА ПРОГРАМНИ ПРОДУКТИ ЗА НУЖДИТЕ НА ОБЩИНА ГАБРОВО ПО 2 ОБОСОБЕНИ ПОЗИЦИИ**

**Обособена позиция № 1: Доставка и внедряване система за управление на бизнес и административни процеси за нуждите на ОП Благоустрояване в едно със специализиран модул за управление, наблюдение и проследяване върху карта на позицията на подвижни активи (превозни средства).**

**Срокове , място на изпълнение и прогнозна стойност**

**МЯСТО НА ИЗПЪЛНЕНИЕ**

Мястото на изпълнение на поръчката е територията на Република България. Продуктите от изпълнение на поръчката се доставят и инсталират на място, посочено от Възложителя в гр. Габрово /бул. „Трети март” № 53/.

**СРОК НА ИЗПЪЛНЕНИЕ**

Срокът за изпълнение на обществената поръчка е 12 месеца от подписване на договор, но не по-късно от 13 декември 2019 г.

**ПРОГНОЗНА СТОЙНОСТ**

Максимално допустимата стойност (цена) за изпълнение на обществената поръчка **50 000** (петдесет хиляди) лева без ДДС или **60 000** (шестдесет хиляди) лева с ДДС.

**ИЗИСКВАНИЯ КЪМ ИЗПЪЛНЕНИЕ НА ДЕЙНОСТИТЕ**

Изпълнението на поръчката включва доставка, инсталиране и гаранционно обслужване включително гаранционно обслужване на място при нужда, до адрес на Възложителя в   
гр. Габрово / бул. „Трети март” № 53/ на:

* уеб базирана информационна система (софтуер) за управление на бизнес и административни процеси в ОП „Благоустрояване” - гр. Габрово, включително къстъмизации, внедряване и обучения на служители.
* доставка на 100бр. GPS устройства с необходимата окомплектовка и тяхното инсталиране по превозните средства.
* внедряване на специализиран модул за управление на автопарк и данните от GPS измерване, като същият трябва да се интегрира за обмен на информация за целите на изчисления на маршрутите на движение на превозните средства със съществуващата GIS система на Община Габрово.
* Всеки участник следва да представи технически спецификации с характеристиките на предлаганата техника и софтуер, които да покриват минималните изисквания на Възложителя, посочени в настоящата Техническа спецификация;
* Ако за изпълнението на обществената поръчка има необходимост от доставка на допълнителен софтуер или лицензи, същите следва да бъдат включени в техническото и ценовото предложение и доставени в рамките на максималния финансов ресурс за позицията;
* Доставената техника се предава в готовност за експлоатация, след извършване на инсталиране на място на адреса на Възложителя;
* Всеки участник има възможност да получи информация на място за съществуващите и внедрени информационни системи, с които предложеното от него решение ще поддържа интеграция;
* Допуска се предлагане само на фабрично нова техника (хардуер);
* Доставената техника, трябва да отговаря на всички действащи нормативни документи на Българското законодателство, Европейски директиви, регламенти и правила към датата на доставка;
* Участникът е длъжен да предаде на Възложителя съпътстващите доставката документи, необходими за по-нататъшното и ползване по предназначение, като сертификати, инструкции и други;
* Участникът е длъжен да представи и списък с идентифицираните от него рискове с оценка на влияние и вероятност, и мерки за реакция. През времето за изпълнение на обществената поръчка Изпълнителя трябва да следи рисковете, да оценява тяхното влияние, да анализира ситуацията и да идентифицира (евентуално) нови рискове. В хода на изпълнение на поръчката Изпълнителя следва да поддържа актуален списък с рисковете и да докладва при промяна състоянието на рисковете.

**ПРАВА И СОБСТВЕНОСТ**

Ако доставеният софтуер е собственост и обект на авторско право на ИЗПЪЛНИТЕЛЯ или на трети лица, ИЗПЪЛНИТЕЛЯ трябва да осигури необходимият лиценз за безпроблемно право на ползване върху предоставеното копие, без ограничение на времето на ползване и броя на потребителите.

Правото на ползване трябва да включва и правото на редакция и преработки за сметка и отговорност на Община Габрово, както и възможност за инсталация на софтуера на сървър на Възложителя.

Не се допуска предоставяне на софтуера като услуга (SaaS) или като облачна услуга, ограничаваща мястото на изпълнение на уеб приложението и съхранението на базите данни на определен сървър, а именно: съхраняване на базите данни и уеб сървъра на приложението, не се допуска да са различни от тези, собственост на Община Габрово, физически намиращи се на територията на Община Габрово и предоставени от Възложителят за целите на този проект.

**ТЕХНИЧЕСКА СПЕЦИФИКАЦИЯ/ЗАДАНИЕ**

Доставката, къстъмизацията и внедряването на уеб базираната система за управление на бизнес и административните процеси в ОП „Благоустрояване”, включва следните основни модули и функционалности:

1. Управление на контрагентите (CRM) – досие на контрагент, тяхната класификация, контактни данни, справки за активности, свързани документи, кореспонденция и др.
2. Модул управление на проекти:

* Приходи – разходи свързани с проекта/обекта;
* Генериране на документи (договори, протоколи, оферти, доклади) и тяхното свързване с контрагенти/обекти/проекти;
* Графици и срокове на проект/обект (time, line графици);
* Планиране и бюджети на проекти и статистика на приходи/разходи към момента и за даден период;

1. Виртуално складово стопанство и система за първични счетоводни документи;

* Възможност за генериране на динамична структура от виртуални складове, според нуждите и структурата на ОП „Благоустрояване”;
* Генериране на складови документи – входящи и изходящи складови документи, заявки протоколи, трансфери между складове, изписване на обект/проект, изписване към служител/контрагент;
* Възможност за тристепенно потвърждаване на заявки, посредством мобилно устройство;
* Допълнителна верификация на потребители посредством идентификационен код/име и парола при генериране на документ и индивидуален (PIN) при потвърждаване/отказ;
* Следене наличности в складове по артикули, доставчици и групи;
* Справки за продажби/изписвания по артикул, категория, клиент, контрагент, склад, обект, проект и др.;

1. Управление на документи – входящи/изходящи документи, номерация, дизайн на документи, бланки;
2. Модул графици, задачи, календар (task мениджмънт система):

* Насочване на задачи към служители;
* Начален и краен срок на задачата;
* Приоритети на задачата;
* Доклади за изпълнение и приключване (заключителен доклад);

Модулите описани в т.1, т.2, т.3, т.4, т.5 са динамични и следва да има възможност за създаване и конфигуриране отделните стъпки на по-късен етап от лице в община Габрово.

1. Система за наблюдение и управление на автомобилният транспорт:

* Събира данни за движение на МПС от инсталираните GPS устройства;
* Показване върху карта на моментно местоположение на МПС;
* Идентификация на водача;
* Генериране на пътни листи и изписване на гориво;
* Подаване на данните за местоположението на МПС към GIS системата на Община Габрово за изчисляване на дължината на маршрутите;
* Визуализира изчислените маршрути върху карта за всяко МПС за конкретен ден и период;
* Изчислява разхода на гориво според дължината на изчислените маршрути;

1. Управление на електронно съдържание и файлове (CMS) – да управлява съдържание и генерира динамични страници на уеб сайтове, достъп до публични файлове;

* Възможност за изграждане на уеб съдържание и сайтове, напълно интегрирани с информацията в системата и нейните потребители;
* Многоезичност;
* Възможност за интеграция на различни уеб услуги използващи информация в системата;
* Регистрация на потребители;
* Стуктури от данни , подходящи за съхранение, категоризация и визуализация на видео, аудио, текстово съдържание и снимки – новини, статии, събития, архив на файлове и аудио визуално съдържание, както и свързаните им с различни обекти на системата

1. Служебни модули за управление на потребители, база данни, архиви, логове, права на достъп на ниво групи, подгрупи и потребители;
2. Група модули за контакти на комуникация – IMAP мейл клиент, известяване, вътрешни бележки и задачи

**СИСТЕМНИ ИЗИСКВАНИЯ**

Доставената уеб базирана информационна система трябва да предоставя лицензионна възможност да бъде инсталирана и разположена на собствен сървър на Възложителя, осигурен от Община Габрово с инсталирани базов софтуер и операционна система (OS) под свободен лиценз:

OS – Linux или FreeBSD; Apache server; DB – MySQL и PostgreSQL; PHP 5.0 или по висок подобен.

Системата следва да осигурява възможност за:

- право на ползване от неограничен брой потребители;

- право на преработки след внедряването за сметка на Възложителя;

- достъпност за хора с увреждания, отговарящ на изискванията за ниво на достъпност клас AA съгласно WCAG 2.0 (Web Content Accessibility Guidelines 2.0 на World Wide Web Consortium).

С маршрутните карти за движението на документите, видовете документи, както и кореспонденцията между отделните служби може да се запознаете в администрацията на ОП „Благоустрояване” Габрово бул. „Трети март” № 53 от Диян Кехайов,  
тел. 0893566383

**ЕТАПИ НА РАБОТА**

**ЕТАП 1 – Доставка и внедряване на Уеб базирана информационна система за управление на бизнес и административни процеси, документи, електронно съдържание, контакти и комуникации по образец на ОП благоустрояване.**

1.1. Инсталация и настройка на системата на сървър предоставен от Община Габрово

1.2. Къстъмизации, свързани със специфични изисквания на различни отдели на ОП „Благоустрояване”:

* разработка на документи по предоставени бланки;
* корекции по логика на потвърждаване и структуриране на информацията;
* къстамизации на справки;

1.3. Внедряване на системата – отдел по отдел и модул по модул по изготвен график на ОП „Благоустрояване” и обучение на служители и администратори

1.4. Тест- период – 10 дни.

**ЕТАП 2 – Доставка на оборудване:**

2.1. Доставка на професионални GPS тракер устройства с характеристики:

* GPRS, GNSS, двоен SIM за резервиране на връзката;
* вградена GSM антена;
* външна GNSS антена;
* Bluetooth и USB програмиране;
* вградена Li-Ion батерия за резервиране на захранването в авариен режим;
* широк обхват на захранващото напрежение 10 – 30 V;
* MicroSD слот със 120 МВ карта за авариен запис на данни (при изгубена връзка);
* RF ID идентификатор на шофьора.

ИЗПЪЛНИТЕЛЯТ се задължава в едно с GPS тракерите да предостави на Община Габрово описание на протокола за предаване на данни от тракерите към сървъра за обработка на информацията.

Протоколът е необходим за разработване и внедряване собствена система за събиране на данните от превозните средства интегрирана с ГИС на Община Габрово. Закупените и монтирани устройства, както и правото на използване на протокола за пренос остават собственост на Община Габрово.

**ЕТАП 3 – Къстъмизация, настройка и внедряване на специализиран модул за управление на автопарк:**

3.1. Къстъмизация и настройка на модул за комуникация между база данни и приложение и съществуваща ГИС система на Община Габрово. Комуникацията се прави с цел използване на ГИС системата за изчисление на дължината на маршрути по зададена матрица от точки.

3.2. Внедряване на основни функционалности на модула – Потребителски интерфейс за визуализация върху карта на:

* точки на местоположение на превозни средства по дата и час;
* отсечки и маршрути на придвижване на превозни средства по дата и час;
* моментно състояние (местоположение в реално време) на транспортни средства;
* управление на превозни средства и служители (водачи)

3.3. Специализиран модул събиране и обработка на данни от колонка за зареждане на гориво с RF ID идентификатор на шофьор (превозно средство).

**Системата да е интегрирана със съществуващата ведомствена бензиностанция за контрол и индивидуално отпускане на горива от нея с чип или карта**

**ЕТАП 4 – Настройка и монтаж на GPS тракерите и антените по превозните средства на място в ОП Благоустрояване, а именно:**

* механичен монтаж и електрическо свързване на устройството и антената;
* манипулации по ел. инсталацията на превозното средство с цел осигуряване на захранващо напрежение;
* всички необходими материали и консумативи;
* програмиране, настройка и тестване работата на устройствата.

Монтажът се извършва на място в ОП Благоустрояване. ОП Благоустрояване се задължава да осигури присъствено техническо лице (електротехник), запознат с ел. инсталациите на различните превозни средства.

При дефектиране или неизправност на устройство в рамките на гаранционния период, то следва да се отремонтира или замени в срок до 24 часа след подаване на сигнала по e-mail посочен от ИЗПЪЛНИТЕЛЯ.

**СЛЕД ПРИКЛЮЧВАНЕ НА ДЕЙНОСТИТЕ ПО ЧЕТИРИТЕ ЕТАПА, СЕ ИЗВЪРШВА ИНТЕГРАЦИОННО ТЕСТВАНЕ НА ФУНКЦИОНАЛНОСТТА НА ЦЯЛАТА СИСТЕМА В СРЕДАТА НА ВЪЗЛОЖИТЕЛЯ – 30 календарни дни.**

**Време за реакция при подадено рекламационно съобщение, свързано с работоспособността на системата – до 1 час в работно време на възложителя.**

Време за отстраняване на потвърден проблем:

* 8 часа за проблеми, с критичност „висока“;
* 24 часа за проблеми, с критичност „средна“;
* 7 дни за проблеми, с критичност „ниска“;

Критичността се определя по следната таблица:

|  |  |
| --- | --- |
| **Критичност** | **Въздействие върху работата на системата** |
| **висока** | **Критично влияние върху работните процеси. Изисква незабавно действие**.   * Пълно прекъсване на критични за дейността на потребителите функционалности на системата и голям риск от загуба на данни; * Недостъпност до функции и информационни ресурси на системата, които пряко и съществено засягат ключови или голям брой потребители и водят до невъзможност същите да изпълняват своите задължения; * Висок риск от компрометиране на информацията в системата. |
| **Средна** | **Съществено влияние върху работата на системата.**   * Влошаване на функционирането на системата, бавна работа, липса на достъп до функционалности без прекъсване; * Сериозен риск от възникване на проблем с по-висок приоритет; * Дефектиране или неизправност на **GPS тракер** |
| **Ниска** | **Несъществено влияние върху работата на системата.**  Ограничено въздействие върху дейността, което засяга или създава неудобство за изпълнение на отделни функции, без да има цялостно отражение върху функциите на потребителите. Забавяне на отстраняването му може да доведе до възникване на проблем от по-високо ниво. |