***ПРОЕКТ***

*об. позиция № 1*

**Д О Г О В О Р**

...............................................................................

Днес, …...........2018 г., в гр. Габрово, между страните:

**ОБЩИНА ГАБРОВО,** с адрес: гр. Габрово - 5300, пл. „Възраждане” № 3, ЕИК 000215630, представлявана от Таня Венкова Христова – Кмет на Община Габрово, наричана за краткост **ВЪЗЛОЖИТЕЛ**, от една страна

и

**„………“ …….,** ЕИК ………., със седалище и адрес на управление: гр. …………, ……………., представлявано от ……………. в качеството си на …………..,

наричано в Договора ИЗПЪЛНИТЕЛ от друга страна, на основание чл.194, ал. 1 от ЗОП във връзка с проведена обществена поръчка с предмет: „**Доставка на програмни продукти за нуждите на Община Габрово по 2 обособени позиции“** - **Обособена позиция № 1: „Доставка и внедряване на система за управление на бизнес и административни процеси за нуждите на ОП Благоустрояване в едно със специализиран модул за управление, наблюдение и проследяване върху карта на позицията на подвижни активи (превозни средства)”**,се сключи настоящият договор за следното**:**

**ПРЕДМЕТ НА ДОГОВОРА**

**Член 1.** (1) Възложителят възлага, а Изпълнителят приема да извърши срещу възнаграждение доставка на софтуер (пълен лиценз) внедряването му на Уеб базирана информационна система за управлениe на бизнес и административни процеси, документи и комуникации за нуждите на Общинско предприятие „Благоустрояване“, къстъмизация и гаранционна поддръжка, съгласно клаузите на настоящия договор, обявата за събиране на оферти и Техническото задание и техническите спецификации на Възложителя - Приложение № 1, предложение за изпълнение на Изпълнителя - Приложение № 2 и Ценовото предложение на Изпълнителя - Приложение № 3, неразделни части от настоящия договор.

(2) В предмета на договора по ал. 1 се включват следните дейности:

а/ Доставка на софтуер (пълен лиценз) и внедряването му на Уеб базирана информационна система за управление на бизнес и административни процеси /специфични за ОП Благоустрояване/;

б/ Тестване в среда на Възложителя на функционалността на системата;

в/ Първоначално зареждане на данни в средата на Възложителя

г/ Инсталация в среда на Възложителя

д/ Доставка на професионални GPS тракер устройства

е/ Къстъмизация, настройка и внедряване на специализиран модул за управление на автопарк

ж/ Тестване на модул за комуникация между база данни и приложение и съществуваща ГИС система на Община Габрово

з/ Настройка и монтаж на GPS тракерите и антените по превозните средства на място в ОП Благоустрояване

и/ Интеграционно тестване на функционалността на цялата система в средата на Възложителя

й/ Гаранционна поддръжка съгласно чл. 9 от Раздел „Г**аранционна поддръжка**“ от Договора.

(3) Права и собственост

Ако доставеният софтуер е собственост и обект на авторско право на ИЗПЪЛНИТЕЛЯ или на трети лица, ИЗПЪЛНИТЕЛЯТ трябва да осигури необходимия лиценз за безпроблемно право на ползване върху предоставеното копие, без ограничение на времето на ползване и броя на потребителите.

Правото на ползване трябва да включва и правото на редакция и преработки за сметка и отговорност на Община Габрово, както и възможност за инсталация на софтуера на сървър на Възложителя.

Не се допуска предоставяне на софтуера като услуга ( SaaS) или като облачна услуга, ограничаваща мястото на изпълнение на уеб приложението и съхранението на базите данни на определен сървър, а именно: съхраняване на базите данни и уеб сървъра на приложението, не се допуска да са различни от тези, собственост на Община Габрово, физически намиращи се на територията на Община Габрово и предоставени от Възложителя за целите на този проект.

**ЦЕНА**

**Член 2.** (1) За изпълнението на дейностите по договора, Възложителят се задължава да заплати на Изпълнителя обща цена в размер на ................ (*словом)* лева без ДДС или ................ (*словом)* лева с ДДС, съгласно Ценовата оферта - неразделна част от Договора.

В тази цена се включват всички разходи и възнаграждения на Изпълнителя за изпълнение на предмета на настоящия договор, като но не само: разходите за труд, доставка, внедряване и къстъмизация в системите/устройствата на Възложителя, обучение, както и други разходи, необходими или присъщи за изпълнение на предмета на настоящия договор.

Страните се съгласяват, че цената по ал. (1) се дължи за доставката, внедряването, адаптирането и гаранционната поддръжка, представляващ един цялостен продукт, а не за отделните негови елементи или функционалности, като Възложителят не дължи заплащането на каквито и да е други разноски.

1. Посочените в настоящия договор цени са крайни и остават непроменени за срока на действието му, освен в случаите, изрично уговорени в този договор и в съответствие с разпоредбите на ЗОП.
2. В случай, че по време на изпълнение на договора размерът на ДДС бъде променен, цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

**НАЧИН НА ПЛАЩАНЕ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Член 3.** (1) Плащанията се извършват в български лева, чрез банков превод по банкова сметка, посочена от Изпълнителя по следния начин:

* 20 % от стойността по чл. 2, ал. 1, след приключване на ЕТАП 1 – Доставка и внедряване на Уеб базирана информационна система за управление на бизнес и административни процеси, документи, електронно съдържание, контакти и комуникации по образец на ОП Благоустрояване до 30 дни след подписване на приемно-предавателен протокол за изпълнените дейности по ал. 4 и издадена фактура от Изпълнителя
* 30 % от стойността по чл. 2, ал. 1, след приключване на ЕТАП 2 – Доставка на оборудване до 30 дни след подписване на приемно-предавателен протокол за изпълнените дейности и издадена фактура от Изпълнителя.
* 30 % от стойността по чл. 2, ал. 1, след приключване на ЕТАП 3 – Къстъмизация, настройка и внедряване на специализиран модул за управление на автопарк до 30 дни след подписване на приемно-предавателен протокол за изпълнените дейности по ал. 4 и издадена фактура от Изпълнителя.
* 10 % от стойността по чл. 2, ал. 1, след приключване на ЕТАП 4 – Настройка и монтаж на GPS тракерите и антените по превозните средства на място в ОП Благоустрояване до 30 дни след подписване на приемно-предавателен протокол за изпълнените дейности по ал. 4 и издадена фактура от Изпълнителя .
* 10 % от стойността по чл. 2, ал. 1, след приключване на Интеграционното тестване на функционалността на цялата система в средата на Възложителя до 30 дни след подписване на приемно-предавателен протокол по ал. 5 и издадена фактура от Изпълнителя –

(2) Възложителят упълномощава като лице/а за комуникация по този договор с права да подписват Приемо-Предавателните Протоколи

* …*име*……….. – ………*позиция*……..

(3) Изпълнителят упълномощава като лице/а за комуникация по този договор с права да подписва Приемо-Предавателните Протоколи

* …*име*……….. – ………*позиция*……..

(4) Изпълнителят уведомява писмено Възложителя за изпълнението на дейностите, и същият е длъжен да посочи ден и час за посещение от страна на Изпълнителя, както и за подписване на приемо-предавателЕн протокол (ППП) в срок до 5 /пет/ дни след получаване на уведомлението. ППП се подписва за дейностите за всеки един етап, съгласно Техническото задание.

(5) Окончателен ППП се подписва от страните при приключване на тест-периода по т. 1. 1 буква „и”.

(6) На датата и часа, определени съгласно ал. 4, Възложителят има право да провери изпълнението на дейностите. Ако не бъдат установени несъответствия, Възложителят е длъжен да подпише ППП. Ако Възложителят откаже подписване на ППП без основателна причина, право на Изпълнителя е да откаже предаването на резултатите от изпълнението на дейностите. В случай на установени неточности, както и при несъответствия, Възложителят има право да не подпише ППП и да иска тяхното отстраняване.

(7) правото на ползване на резултатите от изпълнението на дейностите преминава към Възложителя с подписване на приемо-предавателен протокол и плащане на цената за съответния етап, съгласно условията на договора

(8) Приемането и предаването на резултатите от изпълнението на дейностите и подписване на приемо - предавателен протокол се извършва от упълномощените представители на Изпълнителя и Възложителя

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Член 4.** Договорът влиза в сила от датата на неговото подписване и е със срок на действие до изпълнение на всички поети от страните задължения по него.

**Член 5.** (1) Всички дейности, с изключение на дейностите по гаранционна поддръжка ще бъдат изпълнени от Изпълнителя в срок от ....... месеца след подписване на договора, съгласно предложението за изпълнение, но не по-късно от 13.12.2019 г.

(2) Изпълнителят е длъжен да изпълни дейностите в посочения в този договор срок. За времето в което Изпълнителя е в невъзможност за изпълнение на поетите задължения, поради неизпълнение от страна на Възложителя на задълженията му по чл. 8, ал. 2, т.3 и 4, срокът на договора сроковете на изпълнителя спират да текат.

(3) Началния момент на спиране на срока по предходната алинея е момента на получаването от страна на Възложителя писмена покана за изпълнение на задълженията по чл. 8, ал.2, т. 3 и 4, съдържаща необходимата за предоставяне информация и ниво на достъп, а края с предоставянето на необходимото съдействие от страна на Възложителя.

**Член 6.** Срокът и условията на гаранционна поддръжка са съгласно чл. 9 от Раздел „Г**аранционна поддръжка**“ от Договора.

**ПРАВА И ЗАДЪЛЖЕНИЯ НА ИЗПЪЛНИТЕЛЯ И ВЪЗЛОЖИТЕЛЯ**

Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

**Член 7.** **Общи права и задължения на ИЗПЪЛНИТЕЛЯ**

(7.1) Изпълнителят има право:

1. да получи възнаграждение в размер, срокове и при условията на настоящия договор;
2. да иска и да получава от Възложителя необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

(7.2) Изпълнителят се задължава:

1. да предостави/предоставя дейностите и да изпълнява задълженията си по този договор в уговорените срокове и качествено, в съответствие с договора и Приложенията;
2. да представи на Възложителя изискваната информация и материали и да извърши преработване и/или допълване в указания от Възложителя срок, когато Възложителят е поискал това;
3. да информира своевременно Възложителя за всички пречки, възникващи в хода на изпълнението на работа, да предложи начин за отстраняването им, като може да поиска от Възложителя указания и/или съдействие за отстраняването им;
4. да изпълнява всички законосъобразни указания и изисквания на Възложителя;
5. да пази поверителна конфиденциалната информация, в съответствие с уговореното в настоящия договор;
6. да не възлага работата или части от нея на подизпълнители, извън посочените в офертата му, освен в случаите и при условията, предвидени в ЗОП, и да контролира изпълнението на техните задължения;
7. да участва във всички работни срещи, организирани от Възложителя, свързани с изпълнението на договора;
8. да сключи договор/договори за подизпълнение с посочените в офертата му подизпълнители в срок от 3 (*три*) дни от сключване на настоящия договор. В срок до 3 (*три*) дни от сключването на договор или в срок от 1 (*един*) ден от сключване на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788), ако е приложимо.
9. Изпълнителят се задължава да уведоми незабавно Възложителя, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово
10. Изпълнителят се задължава да обучи посочени от Възложителя служители по отношение на конфигурацията и функционалността на системата, както и работата с нея.

**Член 8. Общи права и задължения на ВЪЗЛОЖИТЕЛЯ**

(8.1) Възложителят има право:

1. да иска и да получи/получава уговореното в срокове, количество и качество, съгласно настоящия договор и приложенията към него;
2. да контролира изпълнението на поетите от Изпълнителя задължения, в т.ч. да иска и да получава информация от Изпълнителя през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;
3. да изисква, при необходимост и по своя преценка, обосновка от страна на Изпълнителя на изготвените от него разработки/материали или съответна част от тях;
4. да изисква от Изпълнителя преработване или доработване на извършеното на всеки етап, друга изисквана информация и материали или съответна част от тях;
5. да не приеме изпълнението на някоя от дейностите по договора, когато не отговаря на уговореното.

(8.2) Възложителят се задължава:

1. да приеме изпълнението на дейностите, когато отговаря на договореното, по реда и при условията на този договор;
2. да заплати на Изпълнителя цената в размера, по реда и при условията, предвидени в този договор;
3. да предостави и осигури достъп на Изпълнителя до информацията, необходима за извършването на дейностите, предмет на договора, при спазване на относимите изисквания или ограничения съгласно приложимото право;
4. да осигури достъп до своите помещения за извършване на дейностите във време – по взаимна уговорка на страните или отдалечен достъп за инсталация
5. да пази поверителна конфиденциалната информация, в съответствие с уговореното в договора;
6. да оказва съдействие на Изпълнителя във връзка с изпълнението на този договор, включително и за отстраняване на възникнали пречки пред изпълнението на договора, когато Изпълнителят поиска това;
7. да освободи представената от Изпълнителя гаранция за изпълнение на договора при условията на този договор и разпоредбите на ЗОП и ППЗОП.

**ГАРАНЦИОННА ПОДДРЪЖКА**

**Член 9.**

1. Срокът на гаранционна поддръжка е .............................. месеца */не по-малко от 12/*, след окончателно приемане в експлоатация на системата с приемо-предавателен протокол, съгласно чл. 3, ал. 5, съгласно предложението за изпълнение на изпълнителя.
2. В рамките на гаранционния срок Изпълнителят гарантира правилното функциониране съгласно Техническото задание и Техническите спецификации и предложението за изпълнение на Изпълнителя, в т.ч., но не само, извършва всички необходими дейности (включително подмяна на дефектирало оборудване, профилактични дейности, настройки и промени по специализирания софтуер и др.) за поддържането на системата в пълно работоспособно и функционално състояние. При открити недостатъци, сривове и грешки, които не са открити при проведените тестове на съответния софтуерен продукт или на доставените устройства (наричани за краткост „проблем“) регистрирани по време на гаранционния срок, същите се поправят, отстраняват или заменят с нови устройства от ИЗПЪЛНИТЕЛЯ в подходящ срок от уведомяването на ИЗПЪЛНИТЕЛЯ от страна на ВЪЗЛОЖИТЕЛЯ, но не повече от 7 дни, без заплащане на допълнително възнаграждение.
3. Рекламационното съобщение на Възложителя може да бъде изпратено по факс на Изпълнителя на номер ............................., по телефон на номер ......................., по електронна поща ............................... или обикновена поща на адрес ...................................
4. Времето за реакция при подадено рекламационно съобщение е до един час в работното време на Възложителя.
5. Сроковете за отстраняване на потвърден проблем са както следва:
   * 1. 8 часа за проблеми, с критичност „висока“;
     2. 24 часа за проблеми, с критичност „средна“;;
     3. 7 дни за проблеми, с критичност „ниска“;
6. При липса на потвърждаване на заявен проблем сроковете по чл. 9.5 започват да текат след изтичане на времето за реакция.
7. Срокът за гаранционна поддръжка на системата, се удължава със срока, през който е траело отстраняването на проблема, ако това отстраняване е продължило повече от 24 часа.
8. Без оглед на предоставената гаранция, Изпълнителят гарантира, че системата ще представлява завършено, интегрирано решение на изискванията на Възложителя и ще осигурява функционалността и добрата работа на системата, съгласно Техническото задание и Техническите спецификации. Изпълнителят поема отговорност за успешното взаимодействие и интегриране на всички продукти и компоненти доставени в изпълнение на договора.

**ГАРАНЦИЯ ЗА ИЗПЪЛНЕНИЕ. ГАРАНЦИЯ**

**Член 10. Видове гаранции, размер и форма на гаранциите**

(10.1.) При сключване на договора Изпълнителят се задължава да представи документ за гаранция за изпълнение на договора в размер на 5 % от стойността на договора без ДДС при условията на чл. 111 от ЗОП.

**Чл. 11. Освобождаване и задържане на гаранциите**

(11.1) Гаранцията за изпълнение или остатъкът от нея след усвоени суми за неустойки се освобождава поетапно при следните условия:

(11.1.1) 50 % от стойността на гаранцията се освобождават в срок до 30 календарни дни след изпълнение на договора и подписване на приемателния протокол по чл. 3, ал. 5 от договора;

(11.1.2) 50% от стойността на гаранцията за изпълнение е предназначена за обезпечение на гаранционната поддръжка и се освобождава след изтичане на гаранционния период, в срок до 30 календарни дни след изтичане на срока по чл. (9.1) от договора.

(11.2.) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия договор от страна на Изпълнителя и/или при разваляне или прекратяване на настоящия договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, като уведоми Изпълнителя за основанието и размера.

(11.3) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия договор, поради непълно или частично изпълнение на задълженията на Изпълнителя.

(11.4) В случай на задържане от Възложителя на суми от гаранциите, Изпълнителят е длъжен в срок до 20 (*двадесет*) дни да допълни съответната гаранция до размера ѝ, уговорен в алинея (10.1)

(11.5) Възложителят има право да задържи гаранцията за изпълнение в пълен размер, в следните случаи:

1. ако изпълнителят не започне работа по изпълнение на договора за период по-дълъг от 10 *(десет)* дни след датата на влизане в сила и възложителят развали договора на това основание;

2. при пълно неизпълнение, в т.ч. когато дейностите не отговарят на изискванията на възложителя, в резултат на което се е стигнало до разваляне или прекратяване на договора от страна на възложителя на това основание;

3. при прекратяване на дейността на изпълнителя или при обявяването му в несъстоятелност.

(11.6) Възложителят не дължи лихва за времето, през което средствата по гаранцията за изпълнение са престояли при него законосъобразно.

**ОТГОВОРНОСТ И НЕУСТОЙКИ.**

**Член 12.** (12.1) При забавено изпълнение на задължения по договора от страна на Изпълнителя в нарушение на уговорените в този договор срокове, същият заплаща на Възложителя неустойка в размер на 0.10 *(нула цяло и десет стотни)* % от сумата по чл. 2, ал. 1 за всеки просрочен ден, но не повече от 20*(двадесет)* % от нея.

(12.2) При забава на Възложителя за изпълнение на задълженията му за плащане по договора, същият заплаща на Изпълнителя неустойка в размер на законната лихва за всеки просрочен ден върху размера на забавеното плащане.

(12.3) При констатирано лошо или друго неточно или частично изпълнение на отделна дейност или при отклонение от изискванията на Възложителя, посочени в Техническото задание и Техническите спецификации на поръчката, Възложителят има право да поиска от Изпълнителя да изпълни изцяло и качествено, без да дължи допълнително възнаграждение за това. В случай, че и повторното изпълнение на дейностите е некачествено, Възложителят има право да задържи гаранцията за изпълнение и да прекрати договора.

(12.4) При неизпълнение на задълженията за предоставяне на гаранционната поддръжка в срока на гаранцията, Изпълнителят дължи на Възложителя неустойка в размер на 0.2 *(нула цяло и две десети)* % от сумата по чл. 2, ал. 1, като Възложителят може да възложи на трето лице да осъществи гаранционната поддръжка, за сметка на Изпълнителя.

(12.5) При друго неизпълнение на задължения по договора неизправната страна дължи неустойка в размер на 0.05 *(нула цяло и пет стотни)* % от сумата по чл. 2, ал. 1.

(12.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.

(12.7) ИЗПЪЛНИТЕЛЯТ носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите, за което дължи неустойка в размер на 10% от договореното възнаграждение в чл.2, ал. 1..

(12.8) Изпълнителят дължи неустойка в размера по предходната точка при неизпълнение на задълженията по чл. 18 на настоящия договор.

**ПОДИЗПЪЛНИТЕЛИ[[1]](#footnote-1)**

**Член 13.**

(13.1) За извършване на дейностите по договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(13.2) Процентното участие на подизпълнителите в цената за изпълнение на договора не може да бъде различно от посоченото в офертата на Изпълнителя.

(13.3) Изпълнителят може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.

(13.4) Независимо от използването на подизпълнители, отговорността за изпълнение на настоящия договор и на Изпълнителя.

(13.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 14.**

(14.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 15.**

(15.1) Настоящият договор се прекратява в следните случаи:

1. с изтичане на уговорения срок;
2. с изпълнение на всички задължения на страните по него;
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността и да предостави доказателства по възможност;
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

(15.2) Договорът може да бъде прекратен:

1. по взаимно съгласие на страните, изразено в писмена форма;
2. без предизвестие от възложителя, когато изпълнителят използва подизпълнител, без да е декларирал това в офертата си или използва подизпълнител, който е различен от този, посочен в офертата му;
3. когато за Изпълнителя бъде открито производство по несъстоятелност или ликвидация – по искане на Възложителя.
4. когато са настъпили съществени промени във финансирането на обществената поръчка – предмет на договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

(15.3) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(15.4) За целите на този договор, страните ще считат за виновно неизпълнение на съществено задължение на Изпълнителя всеки от следните случаи:

1. когато Изпълнителят не е започнал изпълнението на услугата в срок до 10 (десет) дни, считано от датата на влизане в сила на договора;

2. Изпълнителят е прекратил изпълнението на дейностите за повече от 5 (пет) дена;

3. Изпълнителят е допуснал съществено отклонение от условията за изпълнение на поръчката / Техническото задание и Техническите спецификации и предложението за изпълнение.

(15.5) Възложителят може да развали договора само с писмено уведомление до Изпълнителя и без да му даде допълнителен срок за изпълнение, ако поради забава на Изпълнителя то е станало безполезно или ако задължението е трябвало да се изпълни непременно в уговореното време или при системно (*три и повече пъти*) неизпълнение на задължения на Изпълнителя;

(15.6) Възложителят прекратява договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

(15.7) Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора.

(15.8) Възложителят може да развали договора по реда и при условията предвидени в него или в приложимото законодателство.

**Член 16**

(16.1) Във всички случаи на прекратяване на договора, освен при прекратяване на юридическо лице – страна по договора без правоприемство:

1. Възложителят и Изпълнителят съставят констативен протокол за извършената към момента на прекратяване работа и размера на евентуално дължимите плащания; и

2. Изпълнителят се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от Възложителя;

б) да предаде на Възложителя всички отчети/разработки/доклади, изготвени от него в изпълнение на договора до датата на прекратяването; и

в) да върне на Възложителя всички документи и материали, които са собственост на Възложителя и са били предоставени на Изпълнителя във връзка с предмета на договора.

(16.2) При предсрочно прекратяване на договора, Възложителят е длъжен да заплати на Изпълнителя реално изпълнените и приети по установения ред услуги.

**НЕПРЕОДОЛИМА СИЛА**

**Член 17.**

(17.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. За целите на този договор, „непреодолима сила“ има значението на това понятие по смисъла на чл.306, ал.2 от Търговския закон. Никоя от страните не може да се позовава на непреодолима сила, ако е била в забава към момента на възникването на непреодолима сила.

(17.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(17.3) Докато трае непреодолимата сила, изпълнението на задължението се спира.

(17.4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

(17.5) Липсата на парични средства не представлява непреодолима сила.

**КОНФИДЕНЦИАЛНОСТ**

**Член 18.**

(18.1) Никоя страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на договора и след поемане на съответните задължения за конфиденциалност. Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от Изпълнителя.

(18.2) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**ДОПЪЛНИТЕЛНИ РАЗПОРЕДБИ**

**член 19.** За всички неуредени в настоящия договор въпроси се прилага действащото българско законодателство.

**Член 20**.

(20.1) Упълномощени представители на страните, които могат да приемат и правят изявления по изпълнението на настоящия договор са:

**ЗА ВЪЗЛОЖИТЕЛЯ:**

…………………………………..; Телефон: …………………………….; Email: ……………..

**ЗА ИЗПЪЛНИТЕЛЯ:**

…………………………………..; Телефон: …………………………….; Email: ……………..

(20.2) Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.

(20.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(20.4) Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 22 се считат за валидно изпратени и получени от другата страна.

(20.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, с отчет/рапорт за получаване.

(20.6) Лицето, посочено в чл. 20.1 от страна на Възложителя ще осъществява контрол по изпълнение на настоящия договор.

(20.7) При промяна на лицата или друга информация, съответната страна писмено уведомява другата.

**Член 21**. Изпълнителят няма право да прехвърля своите права или задължения по настоящия договор на трети лица, освен в случаите предвидени в ЗОП.

**Член 22**.

(22.1) Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(22.2) В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 23**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 24.**

(24.1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(24.2) При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

**Член 25.** При изпълнението на договора, Изпълнителят е длъжен да спазва всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Член 26.** Този договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Този договор се състави, подписа и подпечата в **3 (три)** еднообразни екземпляра, от които два за **ВЪЗЛОЖИТЕЛЯ** – иедин за **ИЗПЪЛНИТЕЛЯ.**

Неразделна част от настоящия договор са следните ПРИЛОЖЕНИЯ:

1. Техническо задание и спецификации на Възложителя;

2. Предложение за изпълнение на Изпълнителя;

3. Ценова оферта на Изпълнителя.

**ВЪЗЛОЖИТЕЛ : ИЗПЪЛНИТЕЛ :**

**ОБЩИНА ГАБРОВО**  ...............................................

**ТАНЯ ХРИСТОВА**  ................................................

*Кмет на Община Габрово ................................................*

Мария Иванова

*директор дирекция ФС*

.....................................................

*юрисконсулт*

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)